શું હતું વિનીના ઘરમાં ? હજી એ શોધી શક્યો નહોતો કે ત્યાં એવું તે શું હતું….. પણ એટલું તો નક્કી હતું કે ત્યાં ગયા પછી બહુ હાશ લાગતી. ફાવે ત્યાં બેસો, ફાવે તેમ બેસો, મન થાય તો આડા પડો. કોઈ કશું પૂછે નહીં. થોડી વાર પછી સહેજે તીખી મીઠી સુગંધ આવે, વિનીની સુનેત્રા આવીને બે પાણીના પ્યાલા અને એક ચાનો કપ એની પાસે મૂકીને ચૂપચાપ અંદર ચાલી જાય. મન થાય તો પી શકાય નહીંતર કલાક પછી આખો ખેલ પાછો સમેટાઈ જાય.